אפרת שטיינלאוף

**אפרת שטיינלאוף** היא יוצרת תיאטרון, מחזאית ובמאית תיאטרון ישראלית, המתמחה בפרפורמנס והצגות פרינג'.

## לימודים אקדמיים
* תואר ראשון במינהל עסקים ותקשורת באוניברסיטה העברית בירושלים
* תואר שני במינהל עסקים עם התמחות בשיווק בקרייה האקדמית אונו
* תואר ראשון במסלול בימוי והוראת תיאטרון בסמינר הקיבוצים
* תואר שני בהצטיינות במסלול שחקן חוקר יוצר באוניברסיטת תל אביב

## קריירה
מנהלת תיאטרון נא לגעת. מלמדת באוניברסיטת תל אביב, במסלול שחקן חוקר יוצר, בסמינר הקיבוצים במסלול בימוי, ומאז 2008 מרכזת מגמת תיאטרון בתיכון יובלים באור יהודה. מנחה סדנאות תיאטרון ומשחק לנוער וקבוצות חובבים. חברה בארגון היוצרים העצמאיים בתיאטרון.

בשנת 2014 הייתה חברת ועדת השיפוט לפרס קיפוד הזהב. הייתה מבין יוזמי "פסטיבל אושפיזין" בבאר יעקב ב-2017 והמנהלת האומנותית שלו. הנחתה סדנת בימוי בחממת במאיות חרדיות של מפעל הפיס בשנת 2020, חברה בקבוצה בינלאומית של אמנים - ART UP NATION.

### הצגות שיצרה וביימה
* **בתיאבון** - הצגה שבמרכזה ארבע נשים המאושפזות במחלקה לטיפול בהפרעות אכילה, שנכתבה לאחר מחקר ומפגשים עם מטפלים ומטופלות שחוו הפרעות אכילה. (הסימטה, 2009)
* **ראיתם את הכלב שלי?** - הצגת ילדים העוסקת בפרידה, זיכרון ודמיון (2013)
* **התליין והנדון למוות** - מחזה קצר שגם תורגם לספרדית והוצג במקסיקו (פסטיבל תיאטרון קצר, 2011)
* **סטארטאפ** - הצגה ששואלת שאלות על כסף, הצלחה, (תיאטרון נחמני, 2014)
* **רק בהצבעה** - מופע בתוך כיתה, יצירה פדגוגית תלוית מקום אשר שואלת שאלות בנוגע לקשר שבין מערכת החינוך לבין חירות המחשבה (2017), היצירה זכתה לצל"ש בפרס שולמית אלוני בשנת 2018
* **מקסימום נמות** - מופע שחוקר אומץ, הוצג בחלל אלטרנטיבי בתחנה המרכזית הישנה ובבית חזני. (2018)
* **טרה אינקוגניטה** - מופע פדגוגי אינטראקטיבי שמשחזר את היצירות של האמנות סופי מאר ויוצר מפה גאוגרפית, נפשית ופיזית על הבמה (2019)
* **1948**- "השתלמות מורים להיסטוריה" שמלמדת איך ללמד את 1948, מופע זום אינטראקטיבי ששואל שאלות נוקבות על הזהות שלנו בישראל. המופע השתתף בפסטיבל עכו 2020 וזכה בפרס ההתאמה למסך, ציון לשבח על הדרמטורגיה ועל עבודה קבוצתית.

### הצגות שביימה
* **ציד עכברושים** (תמונע, 2006)
* **תכתבי בגוף זכר** - מחזה מאת חנה ליבנה (פסטיבל אישה, 2009)
* **גפרית וצרי** - הצגת פרינג' מאת דניס פוטר (הסמטה, 2012)
* **הלילה האחרון ברפת** - סיפורן של אם ובת, בלילה האחרון בבית האם במושב, לפני שהיא עוברת לבית אבות (פרס שני בפסטיבל צו קריאה, 2013)
* **הבית זה מה שמפריד** - מחזה על ילד שננטש על ידי אימו במכולת (פסטיבל עכו, 2014)
* **הציפור הצבועה** - עיבוד של אופיר דואן לספר בעל אותו השם מאת יז'י קושינסקי (פסטיבל ישראל, 2015)
* **זה רק שעשוע** - דרמה פסיכולוגית קצרה במסגרת פרויקט "המחזאים" (צוותא, 2015)
* **לינדה ויקטור** - (תיאטרון קצר, 2015)
* **זויה ויונה נשארו בחיים** - הפקה במסגרת פרויקט "two show" (תיאטרון אורנה פורת)
* **לשמור עליך** - תמונות מחיי אחיות בזמן שהן מתחבאות בעליית גג של איכרים אוקראינים בזמן מלחמת העולם השנייה (תיאטרון באר שבע, 2017)
* **פחדים פרטיים במקומות ציבוריים** - קומדיה אפורה על אנשים אבודים ובודדים במרחב העירוני (תמונע, 2016)
* **מקסימום נמות** - מופע במסגרת פסטיבל פנזינים (התחנה המרכזית החדשה, 2018)
* **טרה אינקוגניטה** - מופע בהשתתפות הקהל (תמונע, 2019)
* **רק בהצבעה** - יצירה שפיתחה שטינלאוף במסגרת מסלול שחקן חוקר יוצר באוניברסיטת תל אביב והופקה בעזרת איב – ארגון יוצרים עצמאים בתיאטרון. זוכה ציון לשבח בפרס שולמית אלוני 2018 (פסטיבל טריבונה, 2017)
* **1948** - מופע פדגוגי בהשתתפות הקהל, זוכה פרס התאמה למסך וצל"ש לעבודה קבוצתית (פסטיבל עכו On:Line 2020)
* **משהוא חסר -** קבוצת השחקנים של תיאטרון נא לגעת, 2025.https://nalagaat.org.il/event/somethingismissing/

## קישורים חיצוניים

## הערות שוליים

קטגוריה:במאיות תיאטרון ישראליות
קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:במאי תיאטרון ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20